चिली क्वाटरफाइनलमा
म्यानचेस्टर युनाइटेडका असफल स्टार एलेक्स सान्चेजले दोस्रो हाफमा गरेको निर्णायक गोल मदतले चिलीले कोपा अमेरिकामा शुक्रबार राति इक्वेडरलाई २–१ ले हरायो ।
रियो डे जेनेरियो — म्यानचेस्टर युनाइटेडका असफल स्टार एलेक्स सान्चेजले दोस्रो हाफमा गरेको निर्णायक गोल मदतले चिलीले कोपा अमेरिकामा शुक्रबार राति इक्वेडरलाई २–१ ले हरायो ।यो जितपछि दुई पल्टको डिफेन्डिङ च्याम्पियन चिली प्रतियोगिताको क्वाटरफाइनल पुगेको छ । उसको दुई खेलबाट अधिक्तम ६ अंक भएको छ । यसै समूहमा उरुग्वेको चार अंक छ भ ने जापान एक अंकमा छ । चिलीले जोसे फुनजालिडाको गोलले अग्रता लिएयता इक्वेडरका तर्फबाट इनर भ्यालेन्सियाले पेनाल्टीबाट बराबरी गोल फर्काएका थिए । 